พอจะมองเห็นแสงในอุโมงค์
ผมตีความจากคำพูดของคุณมีชัย ฤชุพันธุ์ ประธานคณะกรรมการปฏิรูปตำรวจชุดใหม่ ซึ่งไม่ใช่ชุดซื้อเวลา แต่จะเป็นชุดที่แปลงคำพูดให้เกิดผลในทางปฏิบัติ,ไม่เกรงใจใคร ดูเหมือนจะเป็นคำพูดที่ธรรมดาๆ เมื่อผู้ที่ได้รับการแต่งตั้งให้เข้ามารับผิดชอบงานสำคัญ ก็ต้องมีโลโก้ประจำตัวอันแสดงให้เห็นถึงความมุ่งหมาย,พูดให้เข้าใจง่ายๆก็คือ จะทำอย่างนี้แหละใครจะทำไม?,ย้อนกลับไปสักนิดการปฏิรูปตำรวจนั้น มีเสียงเรียกร้องจากประชาชนมาหลายศตวรรษก็ว่าได้ แต่ไม่เคยมีผู้มีอำนาจ,ไม่เคยมีผู้ดำรงตำแหน่งสูงในแวดวงตำรวจคิดที่จะรับฟัง หรือแก้ไขแม้แต่น้อย,บอกว่าขอให้กระจายอำนาจออกไป ก็แกล้งทำคือให้อำนาจภาค แต่การโยกย้ายก็ยังคงอยู่ที่ส่วนกลาง โยกย้ายแต่งตั้งให้ความเป็นธรรมก็ขึ้นอยู่กับผู้บังคับบัญชาสูงสุด ซึ่งจะมีใจเป็นธรรมมากน้อยแค่ไหน,ซื้อ-ขายตำแหน่งบอกควรจะเลิกเสียก็ไม่เลิก แม้แต่รัฐบาล คสช.ย้ำชัดย้ำเตือนอยู่เสมอว่า จะไม่ให้มีเรื่องนี้เกิดขึ้น,เอาเข้าจริงแล้วมีมั้ย,การที่คุณมีชัยออกตัวว่าไม่เกรงใครนั้น ถือเป็นเรื่องที่ดีก่อนที่จะทำงานใหญ่ในเรื่องนี้ เพราะเมื่องานเดินหน้าไปแตะ หรือแก้ไขในสิ่งที่บางคนไม่ชอบ ไม่ว่าจะเป็นในส่วนตำรวจ หรือในส่วนของผู้มีอำนาจจะได้ไม่ต้องมาเกิดปัญหากัน,เพราะความจริงในเรื่องนี้ผู้มีอำนาจบางคนดูเหมือนว่าไม่อยากให้ใครเข้าไปยุ่งเข้าไปแตะกิจการของตำรวจเท่าใดนัก,กว่าจะตั้งหลักมองเห็นเค้าว่าการปฏิรูปตำรวจจะเป็นจริงเป็นจังเสียทีก็ย่างเข้าไปเกือบจะหมดวาระของ คสช.แล้ว,ทั้งๆที่หัวหน้า คสช.ผู้วาดหวังจะไปต่อบนเก้าอี้นายกฯหลังการเลือกตั้งและน่าจะเป็น กองหนุน สำคัญในเรื่องผลงานที่ประชาชนจะต้องเทคะแนนให้อย่างสุดใจ,กลับละวางกองเอาไว้เขี่ยไปเขี่ยมาเสียอย่างนั้นแหละ,คุณมีชัยคงได้ทำหน้าที่สมปรารถนาครั้งนี้แหละเพราะอย่างที่มีโอกาสได้เจอกัน ผมเคยถามท่านว่าอยากให้มีการปฏิรูปด้านไหนมากที่สุด,คำตอบก็คือปฏิรูปตำรวจเพราะเป็นปัญหาสำคัญของชาติ,คงไม่ต้องสงสัยว่าท่านมีความรอบรู้ปัญหาของตำรวจมากน้อย แค่ไหน ขนาดว่าต้องการปฏิรูปก็เท่ากับว่ารู้ปัญหาเป็นอย่างดี เพราะคงศึกษามายาวนานแล้ว,ฟังเสียงจากคณะกรรมการปฏิรูปชุดนี้ท่านหนึ่งบอกว่า ได้มีการประชุมนัดแรกไปแล้วโดยแบ่งโครงสร้างปัญหาออกมา 2 ลักษณะคือ,1.ความทุกข์ของประชาชนทั้งที่เกิดจากการปฏิบัติหน้าที่ของตำรวจและความคาดหวังจากตำรวจ,2. ความทุกข์ของตำรวจทั้งที่ไม่อาจใช้ความรู้ ความสามารถในการปฏิบัติหน้าที่เติบโตไปตามสายงานได้อย่างปกติ และความไม่พร้อม หรือขาดแคลนในด้านต่างๆ,สองประเด็นนี้ครอบคลุมได้ทั้งหมด,แยกย่อยลงไปก็เป็นงานสอบสวน การโอนถ่ายภารกิจ โครงสร้างใหม่ การแต่งตั้งโยกย้าย ความพร้อมทำงาน งานประมาณ ผลตอบแทน ระบบนิติวิทยาศาสตร์ ความเป็นอิสระ ความเป็นธรรม,ว่าไปแล้วมี ตุ๊กตา ที่มีการศึกษาเป็นรายงานสำคัญๆต่อการปรับปรุงเปลี่ยนแก้ไขอยู่พอสมควรหากนำมาประกอบการพิจารณาก็จะทำให้รวดเร็วขึ้น,ความสำคัญมันอยู่ที่ เมื่อไม่เกรงใจก็ต้องกล้าตัดสินใจ.,สายล่อฟ้า
ไม่เกรงใจตำรวจ ไม่เกรงใจ คสช. ผมตีความจากคำพูดของคุณมีชัย ฤชุพันธุ์ ประธานคณะกรรมการปฏิรูปตำรวจชุดใหม่
ปฏิรูปตำรวจ,โยกย้าย,แต่งตั้ง,กล้าได้กล้าเสีย,สายล่อฟ้า